Սամարա Ջոյ

**Սամարա Ջոյ Մաքլենդոնի** (, ), մասնագիտորեն հայտնի է որպես **Սամարա Ջոյ**, ամերիկացի ջազ երգչուհի, 2023 թվականի Գրեմմի մրցանակի դափնեկիր՝ «Լավագույն նոր արտիստ» անվանակարգում։ Նա հաղթել է 2019 թվականի Սառա Վոնի անվան ջազ վոկալի միջազգային մրցույթում և *Jazz Times*-ը 2021 թվականին նրան անվանվել է լավագույն նոր արտիստ։

## Կենսագրություն
Ջոյը Բրոնքսի Քասլ-Հիլ շրջանի բնիկ է, որը ծնվել է 1999 թվականին երաժշտական ընտանիքում։ Նրա հայրական տատիկն ու պապիկը՝ էլդեր Գոլդուայրը և Ռութ Մակլենդոնը եղել են Ֆիլադելֆիայի *The Savettes* ավետարանչական խմբի հիմնադիրներ։ Նրա հայրը բաս կիթառահար էր, որը շրջագայում էր գոսպել երգիչ, երգահան, պրոդյուսեր Անդրե Քրաուչի հետ, նրան ծանոթացրել է այնպիսի գոսպել կատարողների հետ, ինչիսիք են *The Clark Sisters*, իսկ սոուլը և *Motown*-ը ևս լայնորեն ներկայացված էին նրա տանը:

Նյու Յորքի Ֆորդհեմի արվեստի ավագ դպրոցում ելույթ է ունեցել ջազ նվագախմբի հետ և Լինքոլն կենտրոնում կայացած Ֆորդհեմի համալսարանի «Essentially Ellington» մրցույթում արժանացել է լավագույն վոկալիստի կոչմանը։ Բայց առաջին անգամ իսկական ջազի հետ ծանոթացել է, երբ ընդունվել է Նյու Յորքի Պետական Համալսարանի Փըրչըրչ քոլեջի ջազային ծրագիրը որպես վոկալի մասնագետ, և արժանացավ Էլլա Ֆիցջերալդի անվան կրթաթոշակի: Այնտեղ ընկերները նրան ծանոթացրել են այնպիսի մեծ ջազային վոկալիստների հետ, ինչպիսիք են Սառա Վոնը և Ֆիցջերալդը, և այնպիսի գործիքավորողների հետ ինչպիսիք են՝ Քենի Վաշինգտոնը, Ջոն Ֆեդիսը և Ինգրիդ Ջենսենն: Մինչ նրա առաջին ալբոմի թողարկումը, երբ դեռ սովորում էր քոլեջում կինոռեժիսոր Ռեգինա Քինգը նրան անվանել է «երիտասարդ կին, որը զգում է, որ Սառա Վոնն ու Էլլա Ֆիցջերալդը ապրում են իր մարմնում»:

Սամարա Ջոյի «Linger Awhile» ալբոմը գլխավորել է Billboard-ի բազմաթիվ չարթեր՝ «Գրեմմի» մրցանակի արժանանալուց հետո՝ որպես լավագույն նոր արտիստ։ «Linger Awhile» ալբոմը մեկ շաբաթում ԱՄՆ-ում վաստակել է 8,500 համարժեք ալբոմային միավոր, ավարտվել է փետրվարի 9-ին (աճը՝ 319%), ըստ Luminate-ի տվյալների։ Այս ընդհանուր գումարից ավանդական ալբոմների վաճառքը կազմել է 6,500 միավոր (316%-ով ավելի): Linger Awhile-ը դարձավ տարվա ամենաշատ վաճառվող և ամենաշատ վաճառվող ոչ տոնական ջազ ալբոմը, քանի որ Թոնի Բենեթի և Լեդի Գագայի «Love for Sale» ալբոմը 2022 թվականի հունվարի 1-ի դրությամբ չարթում վաստակել է 12,000 միավոր (որոնց գրեթե բոլորը ալբոմների վաճառք էր): Արդյունքում, Linger Awhile-ը 2023 թվականի փետրվարի 18-ին առաջին անգամ բարձրացել է երեք չարթերում՝  լավագույն ջազային ալբոմներ (Top Jazz Albums-ի 3ից 1-ը), ավանդական ջազ ալբոմներ (2→1 в Traditional Jazz Albums) և Heatseekers Albums (35→1). Այն նաև առաջին անգամ ընդգրկվել է Billboard 200 չարթում (№ 158 հորիզոնականում): Այն նաև առաջին անգամ մտել է Billboard 200 չարթ և հասել վաճառքի չարթերի լավագույն տասնյակի՝ Top Album Sales (87→5) և Top Current Album Sales (42→5):

## Սկավառակագրություն
* *Samara Joy* (Whirlwind, 2021)
* *Linger Awhile* (Verve, 2022)

## Մրցանակներ և անվանակարգեր
2019 թվականին որպես Սամարա Մաքլենդոն  հաղթել է Սառա Վոնի անվան միջազգային ջազ վոկալի մրցույթում (*Sarah Vaughan International Jazz Vocal Competition*):

2023 թվականին արժանացել է երկու «Գրեմմի» մրցանակի, այդ թվում՝ «Լավագույն նոր արտիստ» և դարձել պատմության մեջ երկրորդ ջազ երգիչը, առաջին անձը, որը արժանացել է այս մրցանակին Էսպերանզա Սփոլդինգն էր 2011 թվականին։ Նա «Linger Awhile» ալբոմի համար արժանացել է «Լավագույն ջազ վոկալ ալբոմ» մրցանակի: Նրա 2022 թվականի ձմռանը ամրագրված համերգների թվում էր Ջազ Լինքոլն Սենթրի նվագախմբի հետ երգելը *Big Band Holidays* շրջագայության շրջանակներում։:

### Grammy Awards

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի ամերիկացի երգիչներ
Կատեգորիա:«Գրեմմի» մրցանակի դափնեկիրներ